पंचकूला : हरियाणा में कोरोना संक्रमण अब जानलेवा भी होने लगा है। सोमवार को प्रदेश में कोरोना से 12 लाेगों की मौत हो गई और 9204 नए केस मिेले। गुरुग्राम में दो, फरीदाबाद में एक, करनाल में 4, अंबाला में एक, यमुनानगर में दो, कुरुक्षेत्र में एक और फतेहाबाद में भी एक मरीज की मौत हुई। राहत की बात है कि सोमवार को ओमिक्रॉन का कोई केस नहीं मिला और 5631 लोग कोरोना को मात देकर ठीक हुए। प्रदेश में इस समय 54814 एक्टिव केस हैं और कुल 10116 लोगोंं की मौत हो चुकी है। रिकवरी दर 92.41 प्रतिशत है।
सोमवार को कहां कितने केस मिले
हरियाणा स्वास्थ्य विभाग की ओर से जारी बुलेटिन में सोमवार को गुरुग्राम में 3448 जबकि फरीदाबाद में 1435 नए मरीज सामने आए। इसके अलावा हिसार में 198, सोनीपत में 799, करनाल में 284, पानीपत में 267, पंचकूला में 649, अंबाला में 401, सिरसा में 110, रोहतक में 261, यमुनानगर में 155, भिवानी में 75, कुरुक्षेत्र में 196, महेंद्रगढ़ में 78, जींद में 115, रेवाड़ी में 238, झज्जर में 185, फतेहाबाद में 96, कैथल में 111, पलवल में 24, चरखी दादरी में 53 और नूंह में 26 केस एक ही दिन में सामने आए हैं।
awa_Deva hin_Deva awa_Deva